Pop a fost citat marti dimineata alaturi de Alina Bica la sediul DNA, ei fiind audiati si apoi retinuti.Serban Pop a fost sef al Fiscului timp de un an, in perioada 2012-2013.Fostul sef al ANAF, Serban Pop, ar fi primit de la Horia Simu suma de 230.000 euro mita, iar Alina Bica este ar fi primit o mita de 17.500 de euro pentru a clasa un dosar in care este implicat omul de afaceri Horia Simu,sustin procurorii DNA.Procurorii DNA arata ca "În cursul anului 2014, inculpatul Pop Serban a primit de la suspectul Simu Horia, om de afaceri, suma totală de aproximativ 230.000 euro (constând în două contracte de asistenţă juridică încheiate cu firmele acestuia din urmă şi suma de 150.000 euro cash), pentru a interveni la nivelul conducerii Direcţiei de Investigare a Infracţiunilor de Criminalitate Organizată şi Terorism, în scopul soluționării unui dosar penal care-l privea pe omul de afaceri, într-o manieră favorabilă acestuia din urmă."De asemenea, "La data de 8 noiembrie 2014, inculpata Bica Alina Mihaela în calitate de procuror şef al Direcţiei de Investigare a Infracţiunilor de Criminalitate Organizată şi Terorism, a primit, pentru sine, în mod indirect, printr-un intermediar (martor denunţător în cauză), suma de 17.500 euro din totalul sumei de 20.000 euro, pe care acesta din urmă, în calitate de interpus, a primit-o de la inculpatul Pop Şerban. Suma de 20.000 euro a reprezentat o parte din totalul sumei de aproximativ 230.000 euro ce a fost dată de suspectul Simu Horia în tranşe, pe parcursul a 8 luni, în cursul anului 2014, inculpatului Pop Şerban, pentru ca acesta să o remită în scopul mentionat mai sus", arata procurorii anticoruptie.DNA arata ca "in schimbul banilor primiti, inculpata Bica Alina Mihaela, în calitate de procuror sef al Direcţiei de Investigare a Infracţiunilor de Criminalitate Organizată şi Terorism, a determinat înlocuirea procurorului de caz și a efectuat presiuni asupra unui alt subordonat de-al său (care, potrivit probelor administrate până în acest moment al urmăririi penale a acţionat fără vinovăţie), în scopul pronunţării unei soluţii de clasare în cauza în care se desfăsurau acte de urmărire penală fată de suspectul Simu Horia, lucru care s-a si întâmplat ulterior."Potrivit declaratiilor avocatei Alinei Bica,ancheta DNA in acest caz a fost declansata in urma unui denunt facut de Ionut Florentin Mihailescu, fost consilier al Alinei Bica.Fostul consilier Ionut Florentin Mihailescu se numara, alaturi de Alina Bica, printre inculpatii din dosarul Bica 2, el fiind arestat preventiv in acest dosar, apoi pus sub control judiciar. O investigatie a HotNews.ro din 2012 arata ca Serban Pop a acordat un imprumut de 250.000 de euro unui reprezentant al unei firme off-shore.